CELEX: 62020TN0022
Language: sk
Date: 2020-01-13 00:00:00
Title: Vec T-22/20: Žaloba podaná 13. januára 2020 – IB/EUIPO

2.3.2020   
            
            
               SK
            
            
               Úradný vestník Európskej únie
            
            
               C 68/64
            
         
      Žaloba podaná 13. januára 2020 – IB/EUIPO
      (Vec T-22/20)
      (2020/C 68/72)
      Jazyk konania: francúzština
      
         Účastníci konania
      
      
         Žalobca: IB (v zastúpení: N. de Montigny, advokátka)
      
         Žalovaný: Úrad Európskej únie pre duševné vlastníctvo (EUIPO)
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie menovacieho orgánu o odvolaní zo 14. marca 2019,
               
            
                  —
               
               
                  uložil žalovanému povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  —
               
               
                  Žalobné dôvody na zrušenie, ktoré sa týkajú definitívneho skončenia konania o invalidite. Žalobca sa v tomto ohľade odvoláva na zneužitie právomoci, nesprávny úradný postup a porušenie povinnosti nestrannosti, objektivity a neutrality.
               
            
                  —
               
               
                  Žalobné dôvody na zrušenie, ktoré sa týkajú uloženej disciplinárnej sankcie. Žalobca v tomto ohľade poukazuje na procesné pochybenie, porušenie článku 22 prílohy IX Služobného poriadku úradníkov Európskej únie, zneužitie právomoci, nedodržanie dôvernosti správy OLAF vo vzťahu k častiam vyšetrovania, ktoré boli skončené bez ďalších opatrení, zotrvanie na tvrdeniach aj napriek skončeniu bez ďalších opatrení a porušenie prezumpcie neviny. Žalobca uplatňuje tiež porušenie článku 10 prílohy IX služobného poriadku, porušenie práva na obhajobu, zjavne nesprávne posúdenie kritérií uvedených v článku 10 prílohy IX služobného poriadku a nedostatok odôvodnenia.